TATA PANGIBADAH MINGGU BIASA XI GKJ AMBARRUKMA - 21 JULI 2024 Gedung Induk Papringan, jam 08.00 WIB Pepanthan Nologaten, jam 08.00 WIB (Warni Liturgis: Ijem, Stola/Logo/Simbol : Prau Layar+Peksi Dara+Pelangi) 1. Pacawisan : Imam mimpin pandonga ing konsistori 2. Liturgos : Sakderengipun pangibadah kawiwitan, Liturgos nyumet 1 (satunggal) lilin pethak ibadah. "Pasamuwan kinasih kagunganipun Gusti Yesus Kristus, Pradataning Pasamuwan GKJ Ambarrukma ngaturaken sugeng rawuh, sugeng enjang, lan sugeng pepanggihan malih wonten ing pangibadah Minggu, Selikur Juli Kalih Ewu Kawan Likur (21 Juli 2024). Kita aturaken uluk salam kabingahan kita sami kanthi jawat-asta kagem pasamuwan ing sakiwa tengen, ngajeng, saha wingking panjenengan. Mugi berkah kasarasan lan karaharjan tansah nunggil wonten ing Bapak, Ibu, saha para Sedherek, tuwin Lare- lare sadaya. Kula suwun kawigatosanipun sawetawis, awit wontenipun pawartos Minggu menika, ingkang badhé kula aturaken sapérangan (maosaken pawartos). Jangkeping pawartos saged kawaos lumantar pawartos online ingkang saged dipun undhuh mawi QR code ingkang sampun kacawisaken wonten ing layar monitor, punapa ingkang sampun kacawisaken wonten grup Whatsapp, menapa déné lumantar iber-iber cetak ingkang kacawisaken wonten ing kori greja. Pasamuwan ing tetunggilanipun Gusti, pangibadah wekdal punika kanthi irah-irahan "Dados Papan Padalemaning Allah" badhe kaladosaken dening Bapa/Ibu Pandhita ... . Sumangga kita puji asmanipun Gusti kanthi repening kidung pambuka Kidung Pasamuwan Kristen Selangkung Pada Setunggal lan Kalih (KPK 25 : 1 lan 2), "Ngabekti Mring Gusti" ... pasamuwan kasuwun jumeneng (1) Swawi pra suci nyawiji tunggal Ati sami ngabekti memuji mring Gusti Ajrih sumelang sedhih lan kasangsaran ginantos kabegjan sihing Pangeran. (2) Ngidung tan kendhat sru nggunggung Kang Murbengrat, ngetung mukjijad lan sagung sih rahmat, lubering berkah sing swargi tansah tumrah, nyantosakken manah nyirnakken semplah. 1
(Kidung kawiwitan, Imam lan Pengkhotbah lumebet dhumateng altar, Imam ngaturaken Kitab Suci dhumateng Pengkhotbah, sakderengipun Pengkhotbah mapan dhateng mimbar.) 3. Votum tuwin Salam Karaharjan: (Pasamuwan Jumeneng) Pandhita : Pasamuwan kinasih, sumangga ing pangibadah dinten Minggu punika kita sesarengan mratelakaken pangaken konjuk Gusti ingkang mekaten: Sadaya : Pitulungan kita punika pinangkanipun saking Sang Yehuwah ingkang nitahaken langit lan bumi, tuwin ingkang mboten nate nilaraken pakaryaning Astanipun. Pandhita : Sih rahmad lan tentrem rahayu saking Sang Yehuwah Gusti kita, tuwin Gusti Yesus wonten ing bapak, ibu, lan sadherek sadaya. Pasamuwan Sadaya : Mekaten ugi ing panjenengan. : 5 7 i . / 5 7 i . / 5 4 3 . / Amin, Amin, Amin. (Liturgos: Pasamuwan kula aturi lenggah.....) 4. Lektor Lektor Pasamuwan : Sabda Introitus : Efesus 2 : 13-20 : "Mekaten sabdanipun Gusti" : "Puji sokur konjuk Gusti" 5. Liturgos : "Pasamuwan ingkang dipun tresnani Gusti Yesus, awit salibipun Gusti sampun nunggilaken kita sami tiyang dosa dumateng Allah Sang Rama. Lan kita sami sampun dados tiyang ingkang sagolongan kaliyan para suci saha manjing dados brayatipun Allah, ingkang kabangun adhedhasar ing para rasul lan para nabi, kalawan Sang Kristus Yesus minangka watuning pepojok. Sesarengan kita sami badhe memuji asmanipun Gusti kanthi ngrepenaken pepujen sukarena Kidung Pasamuwan Kristen Satus Sekawan pada Setunggal lan Kalih (KPK 104 : 1 lan 2), "Kraharjaning Tumitah" (1) Saiba dennya mbingahken yen ing sajagad wrata kaadilan kang sanyata sayekti binabarna Refr: srana sih katresnan tulus, lah jagad dados Pirdus sagung tumitah raharja rinoban sih rahmatnya. (2) Saiba denya nengsemken yen manungsa sabumi, marsudi tentrem rahajeng numrahken sihing Gusti.....Refr: 6. Pandhita : Sabda Andharaning Katresnan (Mulad Sarira) : Yeremia 3 : 25 2
7. Imam : Pacawisan Pamratobat "Pasamuwan kagunganipun Gusti, kita menika kebak ing kanisthan lan asring damel dosa kepara kita lan leluhur kita wiwit nem-neman kita dumugi wekdal menika, saha kita mboten mirengaken pangandikanipun Sang Yehuwah, Gusti Allah kita." Sumangga, kita cawisaken manah, murwakani pandonga pamratobat, kanthi memuji Kidung Pasamuwan Kristen Satus Seket Sanga pada Setunggal lan Kalih (KPK 159 : 1 lan 2), "Sang Kristus Maasih" (1) Lamun sira sangsara krana rehing dosa yogya pasrah. mring Gusti dyan linuwaran yekti, Refr: Sang Kristus Maasih mring tyang kang ringkih ywa mamang ngayoma temah sira tentrem raharja. (2) Yen sira kamomotan kabotan sesanggan, yogya ngungsi mring Gusti mesthi den pitulungi,.....Refr: 8. Imam: Pandonga Pamratobat Pasamuwan ingkang sampun dipun tunggil ing padalemanipun Gusti, sesarengan kita aturaken pandonga pamratobat, kita ndedonga: "Kanthi raos sokur lan kebak ing pamuji dumateng Paduka, kawula sowan ing ngarsa Paduka. Gusti ingkang maha mirah lan welas asih. Paduka ingkang nimbali kawula tiyang dosa menika supados kawula saget kaparingan rahayu. Kepara kawula ugi Paduka tunggilaken dados Padalemaning Allah ingkang Suci, wonten ing saklebeting Gusti. Ing pangibadah menika Gusi, kawula nglenggana bilih kawula tiyang ingkang kebak ing penandhang dosa. Pramila Gusti, kawula nyuwun wilasa Gusti, dumateng sadaya karingkihan lan dosa-dosa kawula punika. Kawula nyuwun pepadhang lumantar Sang Roh Suci dados dilah ingkang madhangi saha dados panunthun ing sedaya lampah gesang kawula. Kamirahan Paduka saha linubering berkah tansah lumuntur linambaran sih katresnanipun, Gusti Yesus Kristus Juru Wilujeng, kawula ndedonga. Amin." 9. Pandhita : Pawartos Sih-Rahmat : Efesus 2 : 21 - 22 Pandhita : Pangatag-atag Gesang Anyar : 1 Korinta 6 : 19 - 20 10. Liturgos : : "Pasamuwan kagunganipun Gusti, kita asring damel dosa kepara saking jaman leluhur dumugi wekdal menika. Ananging kita sampun katunggilaken ing Sang Roh Suci matemah kita sami sampun katata runtut lajeng dados Padalemaning Allah ingkang Suci, wonten ing saklebeting Gusti. 3
Sesarengan kita badhe ngluhuraken asmanipun Gusti lumantar pepujen kesanggeman Kidung Pasamuwan Kristen Wolung Dasa Kalih pada Setunggal lan Kalih (KPK 82 : 1 lan 2), "Tekading Manah Kula".......... Pasamuwan kula aturi jumeneng (1) Tekading manah kawula tansah ndherek mring Gusti yeku Panutan sanyata nggih Panebus sejati Refr: margining salib ingambah mbangun turut mring Allah mbabarken tresna sejati mrih jagad tentrem basuki. (2) Kula mesthi ndherek Gusti ngantos slami-laminya nggih martosken Injil suci margining tyang waluya.....Refr: (Liturgos : Pasamuwan kula aturi lenggah.....) 11. Wedharing Sabdanipun Gusti (Pasamuwan Lenggah) a) Pandhita b) Pandhita c) Pandhita : Pandonga Epiklese : maosaken 2 Samuel 7 : 1 - 14a : Rahayu saben tiyang ingkang mirengaken sabdanipun Gusti lan nindhakaken karsanipun Gusti ing gesang padintenan. Haleluya. Pasamuwan: 1 1 | 3 3 0 3 3 | 5 5 0 5 5 | 6 . 5 4 3 | Hale - luya Hale- luya Hale - lu - ya d) Pandhita : Paladosan Khotbah e) Irah-irahan: "Dados Papan Padalemaning Allah" f) Ancas : Pasamuwan ngengeti saha ngugemi bilih jatining diri dados padalemaning Allah inggih punika dados srana mbabar berkah sih tentrem rahayu kagem sak lumahing bumi. 12. Pisungsung Imam : "Pasamuwan ing tetunggilanipun Gusti. Berkahipun Gusti tansah linuber tan kendhat ing gesang kita. Pramila, sumangga minangka atur panuwun sokur, kita nyaosaken pisungsung ingkang sampun kacawisaken. Pisungsung wekdal menika kapantha dados tigang kanthong, kanthong setunggal kagem pasamuwan, kanthong kalih kagem kesaksian pelayanan, lan kanthong tiga kagem panyengkuyung dana griya éméritus. Pisungsung wulanan lan mirunggan saged dipun lebetaken ing kotak ingkang sampun kacawisaken. Lan ingkang ngersakaken caos pisungsung kanthi migunakaken aplikasi m-banking, sumangga saged mawi scan kode QRIS ingkang sampun cumawis, katèmpèl wonten palenggahan. 4
Waosan tetales pisungsung ing wekdal punika, sinerat wonten ing Kitab Wulang Bebasan 3 : 9 - 10 ingkang mekaten suraosipun: "Pangeran Yehuwah luhurna kalawan bandhamu lan srana kawitaning sakehe pametumu; temah lumbungmu bakal dikebaki nganti luber, lan pamipitanmu luber anggure." Sesarengan kita aturaken pisungsung wonten ngarsanipun Gusti, kanthi repening Kidung Pasamuwan Kristen Satus Wolung Dasa Enem pada Setunggal lan Kalih (KPK 186 : 1 lan 2), "Pisungsung Konjuk Mring Gusti" (1) Jagad nampik sihing Allah nyingkur mring Sang Pamarta nging kula pracaya pasrah ngraosken sih rahmat nya Refr: mangga sru ngidung ngunggung Hyang Widi wah sung pisungsung konjuk mring Gusti ngaturken pratandha sokur krana berkahnya mancur. (2) Jagad ndlarung aneng. dosa tansah mburu kadonyan, kula bekti mring Sang Rama wit rinoban kabegjan,.....Refr: 13. Pandhita : Pandonga Syukur lan Syafaat 14. Liturgos : "Bapak, Ibu, lan Sedhèrèk kinasih ing Gusti Yesus Kristus, sumangga sesarengan kaliyan tiyang pitados ing pundi-pundi papan, kita sami nélakaken Pangaken Pitados Rasuli. Pasamuwan kula aturi jumeneng .... Kawula pitados dhateng Allah Sang Rama, ingkang Mahakawasa, ingkang
nitahaken langit kaliyan bumi. Inggih pitados dhateng Yesus Kristus ingkang Putra ontang-anting, Gusti kawula. Ingkang kabobotaken dening Roh Suci, miyos saking prawan Maryam. Ingkang nandhang sangsara nalika jumenengipun Pontius Pilatus, kasalib, nglampahi seda, lajeng kasarekaken, tumedhak dhateng ing teleng palimengan. Ing tigang dintenipun wungu malih saking antawisipun tiyang pejah. Lajeng sumengka dhateng ing swarga, pinarak wonten ing tengenipun Allah Sang Rama ingkang mahakawasa, Saking ngriku inggih badhe rawuhipun ngadili tiyang ingkang gesang kaliyan ingkang pejah. Kawula pitados dhateng Roh Suci. Kawula pitados wontenipun pasamuwan Kristen satunggal ingkang suci sarta wradin, inggih patunggilanipun para suci. Punapa-dene pangapuntening dosa. 5
Tanginipun raga. Sarta gesang langgeng. 15. Pandhita : Paladosan Berkah 16. Liturgos : "Pradataning Pasamuwan ngaturaken panuwun dhumateng Bapa/Ibu Pandhita ... lan sadaya paraga ingkang sampun nyengkuyung lampahing pangibadah punika. Pasamuwan ingkang kebak ing karahayon, sumangga kita sami tansah mbudidaya, ngengeti, saha ngugemi bilih jatining diri kita menika dados padalemaning Allah kanthi srana mbabar berkah sih tentrem rahayu ing sak lumahing bumi. Kita pungkasi pangibadah punika kanthi repening Kidung Pasamuwan Jawi Tigang Atus Seket Pitu pada Setunggal lan Kalih (KPJ 357 : 1 lan 2), "Endahing Saduluran" (1) Endahing saduluran manut rehing Pangeran, sami dene ngajeni wah mbiyantoni. Nadyan beda agama wah beda golongannya, tunggal rasa, pambekan, pri kamanungsan. Refr: Kluwung pindhanya, endah ing warna, nyawiji mbangun urip kang adya, tentrem raharja. (2) Rukun ing pitepangan, sumanak ing rembugan; dhemen sung pangapura, nyirik piala; nging samya silih ngalah, mbabarken tresna tansah, nulad ing sihe Allah mring sagung titah... Refr: 17. Liturgos : "Mekaten pangibadah ing enjang menika sampun paripurna. Sugeng dinten Minggu, sugeng kondur mugi katentreman lan karaharjan tansah nunggil ing kita sami." 6